29.4.2006 Euroopa Liidu Teataja L 116/73 (Euroopa Liidu lepingu V jaotise kohaselt vastuvõetud aktid) NÕUKOGU OTSUS 2006/317/ÜVJP, 10. aprill 2006, Euroopa Liidu ja Horvaatia Vabariigi vahelise salastatud teabe vahetamise julgeolekukorda käsitleva kokkuleppe sõlmimise kohta EUROOPA LIIDU NÕUKOGU, võttes arvesse Euroopa Liidu lepingut, eriti selle artikleid 24 ja 38, võttes arvesse eesistujariigi soovitust, ning arvestades järgmist: (1]) — 27. ja 28. novembri 2003. aasta istungil otsustas nõukogu volitada eesistujariiki, keda abistab peasekretär|- kõrge esindaja, alustama Euroopa Liidu lepingu artiklite 24 ja 38 kohaselt läbirääkimisi teatavate kolmandate riikidega Euroopa Liidu nimel salastatud teabe vahetamise julgeolekukorda käsitlevate kokkulepete sõlmimise üle iga kõnealuse riigiga. (2)? c . Pärast läbirääkimiste alustamiseks volituse saamist pidas eesistujariik, keda abistas peasekretär/kõrge esindaja, Horvaatia Vabariigiga läbirääkimisi salastatud teabe vahe- tamise julgeolekukorda käsitleva kokkuleppe sõlmimise üle. (3) Kokkulepe tuleks heaks kiita, ON TEINUD JÄRGMISE OTSUSE: Artikkel 1 Euroopa Liidu ja Horvaatia Vabariigi vaheline salastatud teabe vahetamise julgeolekukorda käsitlev kokkulepe kiidetakse Euroopa Liidu nimel heaks. Kokkuleppe tekst lisatakse käesolevale otsusele. Artikkel 2 Nõukogu eesistujal on õigus määrata isik(ud), kes on volitatud Euroopa Liidu suhtes siduvale kokkuleppele alla kirjutama. Artikkel 3 Käesolev otsus jõustub selle vastuvõtmise päeval. Artikkel 4 Käesolev otsus avaldatakse Euroopa Liidu Teatajas. Luxembourg, 10. aprill 2006 Nõukogu nimel eesistuja U. PLASSNIK